CELEX: 32022R0400
Language: hu
Date: 2022-03-07 00:00:00
Title: A Bizottság (EU) 2022/400 végrehajtási rendelete (2022. március 7.) az EMGA-kiadások finanszírozására rendelkezésre álló nettó egyenleg megállapításáról szóló (EU) 2021/128 végrehajtási rendelet módosításáról

2022.3.10.   
               
               
                  HU
               
               
                  Az Európai Unió Hivatalos Lapja
               
               
                  L 83/1
               
            
         A BIZOTTSÁG (EU) 2022/400 VÉGREHAJTÁSI RENDELETE
         (2022. március 7.)
         az EMGA-kiadások finanszírozására rendelkezésre álló nettó egyenleg megállapításáról szóló (EU) 2021/128 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 16. cikke (2) bekezdésére,
         mivel:
         
                     (1)
                  
                  
                     Az (EU) 2021/128 bizottsági végrehajtási rendelet (2) meghatározza az Európai Mezőgazdasági Garanciaalap (EMGA) kiadásainak finanszírozására rendelkezésre álló nettó egyenleget, valamint az Európai Mezőgazdasági Vidékfejlesztési Alap (EMVA) számára a 2021–2027-es időszak költségvetési éveire az 1307/2013/EU európai parlamenti és tanácsi rendelet (3) 7. cikkének (2) bekezdése és 14. cikke alapján rendelkezésre bocsátott összegeket.
                  
               
                     (2)
                  
                  
                     Az 1306/2013/EU rendelet 16. cikkének (1) bekezdésével összhangban az EMGA-kiadásokra vonatkozó éves felső összeghatárt a 2021–2027-es időszak éveit illetően a piachoz kapcsolódó kiadások és a közvetlen kifizetések tekintetében az (EU, Euratom) 2020/2093 tanácsi rendelet (4) I. mellékletében megállapított részleges felső határ maximális összegei képezik.
                  
               
                     (3)
                  
                  
                     Az 1307/2013/EU rendelet 11. cikke (6) bekezdése negyedik albekezdésének megfelelően több tagállam értesítette a Bizottságot a közvetlen kifizetések összegének az említett rendelet 11. cikkének (1) bekezdése szerinti csökkentésére irányuló határozatáról és a 2022. naptári évre vonatkozó csökkentés eredményeképpen keletkező becsült összegről. Az említett rendelet 7. cikkének (2) bekezdésével összhangban a kifizetések csökkentésének eredményeképpen keletkező becsült összeget az EMVA-ból finanszírozott uniós támogatásként kell rendelkezésre bocsátani.
                  
               
                     (4)
                  
                  
                     Az 1307/2013/EU rendelet 14. cikke (1) bekezdése hetedik albekezdésének megfelelően több tagállam értesítette a Bizottságot azon határozatáról, hogy egy, a közvetlen kifizetések tekintetében a 2022. naptári évre vonatkozóan megállapított éves nemzeti felső összeghatára bizonyos hányadának megfelelő összeget az EMVA keretében nyújtott kiegészítő támogatásként bocsát rendelkezésre a 2023-as pénzügyi évben.
                  
               
                     (5)
                  
                  
                     Az 1307/2013/EU rendelet 14. cikke (2) bekezdése hetedik albekezdésének megfelelően több tagállam értesítette a Bizottságot azon határozatáról, hogy egy, az EMVA keretében a 2023-as pénzügyi évben finanszírozandó támogatás bizonyos hányadának megfelelő összeget a 2022. naptári évre nyújtott közvetlen kifizetésként bocsát rendelkezésre.
                  
               
                     (6)
                  
                  
                     Az (EU) 2022/42 felhatalmazáson alapuló bizottsági rendelet (5) a fentieknek megfelelően kiigazította az 1307/2013/EU rendelet II. és III. mellékletében foglalt vonatkozó nemzeti felső összeghatárokat.
                  
               
                     (7)
                  
                  
                     Az (EU, Euratom) 2020/2093 rendelet 2. cikke (1) bekezdésének megfelelően a többéves pénzügyi keretnek az említett rendelet I. mellékletében meghatározott, a piachoz kapcsolódó kiadásokra és a közvetlen kifizetésekre vonatkozó részleges felső határát az EMVA és a közvetlen kifizetések közötti átcsoportosításokat követően, az említett rendelet 4. cikkében előírt technikai kiigazítás keretében ki kell igazítani.
                  
               
                     (8)
                  
                  
                     Ezért az EMGA kiadásainak finanszírozására rendelkezésre álló, az (EU) 2021/128 végrehajtási rendelettel megállapított nettó egyenleget is ki kell igazítani. Az egyértelműség érdekében az EMVA számára rendelkezésre bocsátandó összegeket is közzé kell tenni.
                  
               
                     (9)
                  
                  
                     Az (EU) 2021/128 végrehajtási rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2021/128 végrehajtási rendelet mellékletének helyébe e rendelet mellékletének szövege lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 549. o.
         
         
            (2)  A Bizottság (EU) 2021/128 végrehajtási rendelete (2021. február 3.) az EMGA-kiadások finanszírozására rendelkezésre álló nettó egyenleg megállapításáról (HL L 40., 2021.2.4., 8. o.).
         
            (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
         
            (4)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).
         
            (5)  A Bizottság (EU) 2022/42 felhatalmazáson alapuló rendelete (2021. november 8.) az 1307/2013/EU európai parlamenti és tanácsi rendelet II. és III. mellékletének az egyes tagállamok számára a 2022-as naptári évre nyújtott közvetlen kifizetésekre vonatkozó nemzeti és nettó felső összeghatárok tekintetében történő módosításáról (HL L 9., 2022.1.14., 3. o.).
      
      
         
            Melléklet
            
               
                  
                     „MELLÉKLET
                     Az EMGA-kiadások finanszírozására rendelkezésre álló nettó egyenleg
                     
                                 (millió EUR)
                              
                           
                                 Költségvetési év
                              
                              
                                 Az EMVA rendelkezésére bocsátott összegek
                              
                              
                                 Az EMVA-ból átcsoportosított összegek
                              
                              
                                 Az EMGA-kiadások finanszírozására rendelkezésre álló nettó egyenleg
                              
                           
                                 Az 1307/2013/EU rendelet 14. cikkének (1) bekezdése
                              
                              
                                 Az 1307/2013/EU rendelet 7. cikkének (2) bekezdése
                              
                              
                                 Az 1307/2013/EU rendelet 14. cikkének (2) bekezdése
                              
                           
                                 2021
                              
                              
                                 1 099,539 
                              
                              
                                 58,165 
                              
                              
                                 600,658 
                              
                              
                                 40 367,954 
                              
                           
                                 2022
                              
                              
                                 1 086,292 
                              
                              
                                 57,919 
                              
                              
                                 525,400 
                              
                              
                                 40 638,189 
                              
                           
                                 2023
                              
                              
                                 1 277,253 
                              
                              
                                 55,858 
                              
                              
                                 507,322 
                              
                              
                                 40 692,211 
                              
                           
                                 2024
                              
                              
                                  
                              
                              
                                  
                              
                              
                                  
                              
                              
                                 41 649,000 
                              
                           
                                 2025
                              
                              
                                  
                              
                              
                                  
                              
                              
                                  
                              
                              
                                 41 782,000 
                              
                           
                                 2026
                              
                              
                                  
                              
                              
                                  
                              
                              
                                  
                              
                              
                                 41 913,000 
                              
                           
                                 2027
                              
                              
                                  
                              
                              
                                  
                              
                              
                                  
                              
                              
                                 42 047,000 
                              
                           
               ”